Aino Järvesoo

Aino Järvesoo (neiuna Aino Promm, 23. september 1910 Tallinn – 2. veebruar 2003 Tartu) oli eesti etnograaf ja kunstipedagoog, maalikunstnik ja kodukaunistaja, Eesti suurim eraannetaja. Aino Järvesoo — In memoriam

Ta lõpetas 1938. aastal Tartu Ülikooli etnograafia erialal ja 1944. aastal Tallinna Kunstikooli. 

1944. aastal põgenes koos põllumajandusteadlasest abikaasa Elmar Järvesooga Saksamaale ning sealt viis aastat hiljem Ameerika Ühendriikidesse.

Töötas Massachusettsi Ülikoolis kunstipedagoogika professorina. Kogu pagulusaja tegeles eesti kultuuri tutvustamisega. 1978. aastal Soomes olles hakkas tegelema ka maalimisega. 

Eestis käis ta pärast pikka vaheaega uuesti 1974. aastal ning reisis edaspidi siia peaaegu igal aastal. 

Tema esimene heategevusprojekt oli aastatel 1992–1994 Harkujärve Stefanose kiriku ehituse toetamine Harkujärve külas. Eesti Karismaatilise Episkopaalkiriku ajalugu

1996. aastal asus ta elama Tartusse Baeri tänavale üliõpilasseltsile Liivika ostetud majja. Ta kinkis korteri (Riia mnt 13) ka Eesti Naisüliõpilaste Seltsile ning hankis ruumid Tartu Ülikooli maaliosakonnale. Esmaspäeval avati Tartus ülikooli kunstide osakonna õppehoones Lai 34 ülikooli auliikme, metseen Aino Järvesoo bareljeef. Lõunaleht 

Nelja miljoni krooniga lõi ta Tartu Ülikooli juurde oma abikaasa Elmar Järvesoo (1909–1994) mälestusfondi, mille eesmärk on aidata kaasa Eesti rahvastiku ja tema tervisliku seisundi taastamisele.

Ta annetas lastetute perede kunstviljastamise projektile kolm miljonit krooni. Algatus "Igale lapsele 1000 krooni" kestis kolm aastat ning läks Aino Järvesoole maksma ligi miljon krooni.

Aino Järvesoo testamendi täitja Olev Saksa sõnul annetas Järvesoo heategevaks otstarbeks paarkümmend miljonit krooni. Kuhu kadusid annetaja Aino Järvesoo miljonid? Delfi, 31. jaanuar 2008

2020. aastal algatasid Siseministeeriumi koosseisu kuuluv rahvastikuminister ja sihtasutus Pere Sihtkapital iga-aastase Aino Järvesoo nimelise auhinna väljaandmise, millega tunnustatakse eesti rahvastiku heaks erakordse panuse andnud inimesi. 

Tunnustus

 1998 Tartu Ülikooli auliige
 2001 Eesti Punase Risti II klassi teenetemärk
 2002 Tartu Tähe kavalerTartu linnalt tunnustusavalduse saanud isikud. Tartu linna veebisait.
 2002 Vabariigi Presidendi akadeemilise nõukogu esimene auliigeVabariigi Presidendi akadeemilise nõukogu koosoleku protokoll. Esimene koosolek 24. mail 2002 Kadriorus.
Vaata ka
Aino Järvesoo mälestusfond

Viited

Välislingid
Aino Järvesoo pettus poliitikutes, Eesti Päevaleht, 17. september 2002 
Professor Aino Järvesoo lahkumise puhul, Vabariigi Presidendi Arnold Rüütli avaldus, 3. veebruar 2003 
Andrus Esko. Austusväärne Aino Järvesoo oli elust väsinud, Õhtuleht 6. veebruar 2003
Keskraamatukogus avatakse Aino Järvesoo maalide näitus, Postimees 29. september 2003 
Aino Järvesoo mälestusbareljeefi avamine. Fotogalerii 20. september 2004
Anneli Aasmäe, Peeter Ernits. Kuhu kadusid helde annetaja miljonid?, Delfi 31. jaanuar 2008 
Aino Järvesoo missiooniga jätkab tema mälestusfond, Postimees, 3. mai 2009
Aino Järvesoo Mälestusfondi koduleht

Kategooria:Eesti etnograafid
Kategooria:Eesti kunstnikud
Kategooria:Eesti kunstipedagoogid
Kategooria:Tartu Ülikooli filosoofiateaduskonna vilistlased
kategooria:Eesti Naisüliõpilaste Seltsi liikmed
Kategooria:Eesti Punase Risti II klassi teenetemärgi kavalerid
Kategooria:Tartu ülikooli auliikmed
Kategooria:Eestlased Saksamaal
Kategooria:Eestlased Ameerika Ühendriikides
Kategooria:Sündinud 1910
Kategooria:Surnud 2003